hu hu hu hu hu hu hu hu es hu de hu en en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en en en en en en en hu en en en en en en en hu en en en en en en en en en en en de en en en en en en en hu en en en en en en en en en en en en en en hu en en en en en en en hu en en en en en en en en en en en is en en en en en en en hu en en en en en en en en en en en en en en en en en hu en en en en en en en hu en en en en en en en en en en en cs en en en en en en en hu en en en en en en en en en en en en en en hu en en en en en en en pt en en en en en en en en en en en is en en en en en en en hu en en en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en fr en en en en en en en hu en en en en en en en en en en en en en en en en en de en en en en en en en pl en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en hu en cs de hu hu hu fr de de de en ta ru hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en az bg br ca hbs_lat da de el es eu fr he it ja ka nl pl pt ro ru en sv fy zh hu hu hu hu hu hu hu hu hu hu
Szászországi Mária Jozefa spanyol királyné – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 5. 1 változtatás vár ellenőrzésre.
Ugrás a navigációhoz Ugrás a kereséshez
Mária Jozefa Amália Beatrix Xavéria Vincencia Alojzia Franciska Paola Chantall Anna Apollónia Johanna Nepomukina Walpurga Terézia Ambrózia
1829. május 18. (25 évesen)
A Wikimédia Commons tartalmaz Mária Jozefa témájú médiaállományokat.
További Mária Jozefa nevű személyeket lásd itt.
Mária Jozefa Amália szász királyi hercegnő (teljes német nevén Maria Josepha Amalia Beatrix Xaveria Vincentia Aloysia Franziska de Paula Franziska de Chantall Anna Apollonia Johanna Nepomucena Walburga Theresia Ambrosia von Sachsen, spanyol nevén María Josefa de Sajonia, Reina consorte de España), (Drezda, 1803. december 7. – Aranjuez, 1829. május 18.), a Wettin-házból való szász királyi hercegnő, VII. Ferdinánd spanyol király harmadik feleségeként 1819-től haláláig Spanyolország királynéja.
Mária Jozefa hercegnő 1803-ban született Drezdában, a Szász Választófejedelemség fővárosában.
Édesapja a Wettin-ház Albert-ágából ból való Miksa szász trónörökös herceg (1759–1838) volt, III. Frigyes Ágost választófejedelem öccse, 1806–1830 között a királyság kijelölt trónörököse, Frigyes Keresztély szász választófejedelemnek (1722–1763), Szászország korábbi régensének és a Wittelsbach-házból származó Mária Antónia Walpurga bajor hercegnőnek (1724–1780) legifjabb, ötödik fia, apai ágon III. Ágost lengyel király (1696–1763) unokája, anyai ágon VII. Károly német-római császár (1697–1745) unokája.
Édesanyja a koronaherceg első felesége, Karolina Mária Bourbon–parmai hercegnő (1770–1804) volt, a Bonaparte tábornok által trónjáról elűzött I. Ferdinánd parmai hercegnek (1751–1802) és a Habsburg–Lotaringiai-házból való Mária Amália osztrák főhercegnőnek (1746–1804) legidősebb leánya, Mária Terézia császárné és I. (Lotaringiai) Ferenc német-római császár unokája.
Hét testvér közül Mária Jozefa volt a legfiatalabb:
Mária Amália Friderika hercegnő (1794–1870), színházi és operaszerző.
Mária Ferdinanda Amália hercegnő (1796–1865), aki 1821-ben a III. Ferdinánd toszkánai nagyherceghez, II. Lipót császár fiához ment feleségül.
Frigyes Ágost herceg (1797–1854), 1836-tól II. Frigyes Ágost néven Szászország királya.
Kelemen (Clemens) Maria Nepomuk herceg (1798–1822)
Mária Anna Karolina hercegnő (1799–1832), aki 1817-ben II. Lipót toszkánai nagyherceghez, III. Ferdinánd nagyherceg fiához ment feleségül.
János Nepomuk herceg (1801–1873), 1854-től I. János néven Szászország királya.
Mária Jozefa Amália hercegnő (1803–1829), 1819-től VII. Ferdinánd spanyol király harmadik felesége.
A napóleoni háborúk során 1806. október 14-én Szászország a negyedik koalíció tagjaként a Jéna-auerstädti csatában megsemmisítő vereséget szenvedett Napóleon csapataitól. 1806. december 11-én Szászország aláírta a poseni békeszerződést, ennek nyomán a Napóleon császár október 20-án az uralkodó III. Frigyes Ágost választófejedelmet Szászország királyának ismerte el, I. Frigyes Ágost néven. A király öccse, Miksa trónörökös herceg ezzel koronaherceggé, a 3 éves Mária Jozefa királyi hercegnővé emelkedett.
Már kora gyermekkorától kezdve kolostorban nevelték, igen szigorú katolikus hitben. Nagyon művelt, olvasott leánnyá serdült, kedvelte a költészetet, maga is írt verseket.
16 éves korában, 1819. október 20-án Madridban feleségül ment a Bourbon-házból származó 35 éves VII. Ferdinánd spanyol királyhoz (1784–1833), akinek első két felesége, Mária Antónia nápoly–szicíliai királyi hercegnő (1784–1806) és Mária Izabella portugál infánsnő (1797–1818) fiatalon elhaltak, és Spanyolországnak még mindig nem volt férfi trónököse.
Mária Jozefa, a harmadik fiatal királyné idejének legnagyobb részét az aranjuezi királyi palotában töltötte. Egészsége gyenge lábakon állt, gyakran szenvedett lázrohamokban. Igen szigorú vallásos hite, és a gyermekkorától kezdve tartó kolostori nevelés nyomán viszolygott az intim testi kapcsolattól, és nagyon nehezen fogadta el férjének közeledését. Nem tudott teherbe esni.
1829. május 17-én a 25 éves Mária Jozefa királyné az aranjuezi palotában elhunyt. Az Escorial kolostorában, az Infánsok Pantheonjában temették el. VII. Ferdinánd király harmadik házassága is gyermektelen maradt.
Az özvegy király még ugyanebben az évben negyedszer is megnősült, Mária Krisztina nápoly–szicíliai királyi hercegnőt (1806–1878), I. Ferenc király leányát vette feleségül, akitől két leánya született. Az idősebbik, Izabella infánsnő (1830–1904) 1833-ban II. Izabella királynő néven követte apját Spanyolország trónján.
Családi, életrajzi adatai (thepeerage.com)
Született: 1803. december 7. Elhunyt: 1829. május 18.
1819. október 20. –
Szászországi Mária Jozefa spanyol királyné ősei
16. II. Szászországi Erős Ágost
8. III. Szászországi Frigyes Ágost
17. Christiane Eberhardine von Brandenburg-Bayreuth
4. Szászországi Frigyes Keresztély
18.(=22.) I. József német-római császár
9. Habsburg Mária Jozefa
19.(=23.) Braunschweig–Lüneburgi Vilma Amália
20. II. Bajorországi Miksa Emánuel
10. Bajorországi Károly Albert
21. Sobieska Terézia Kunigunda
5. Bajorországi Mária Antónia
22.(=18.) I. József német-római császár
11. Habsburg Mária Amália
23.(=19.) Braunschweig–Lüneburgi Vilma Amália
1. Szászországi Mária Jozefa
24. V. Fülöp spanyol király
12. I. Fülöp parmai herceg
6. I. Ferdinánd parmai herceg
26. XV. Lajos francia király
13. Franciaországi Lujza Erzsébet
27. Savoyai Mária Adelheid
3. Bourbon–Parmai Karolina Mária
28. I. Lotaringiai Lipót
14. Lotaringiai Ferenc István
29. Orléans-i Erzsébet Sarolta
7. Habsburg–Lotaringiai Mária Amália
30. VI. Károly német-római császár
15. Habsburg Mária Terézia
31. Braunschweig–Wolfenbütteli Erzsébet Krisztina
Portugáliai Izabella (1526–1539)  ·  Tudor Mária (1556–1558)  ·  Franciaországi Erzsébet (1559–1568)  ·  Habsburg Anna (1570–1580)  ·  Habsburg Margit (1599–1611)  ·  Franciaországi Izabella (1621–1644)  ·  Habsburg Mária Anna (1649–1665)  ·  Orléans-i Mária Lujza (1679–1689)  ·  Pfalz–Neuburgi Mária Anna (1689–1700)  ·  Savoyai Mária Lujza (1701–1714)  ·  Farnese Erzsébet (1714–1724, 1724–1746)  ·  Orléans-i Lujza Erzsébet (1724)  ·  Portugáliai Mária Borbála (1746–1758)  ·  Szászországi Mária Amália (1759–1760)  ·  Bourbon–Parmai Mária Lujza (1788–1808)  ·  Julie Clary (1808–1813)  ·  Portugáliai Mária Izabella (1816–1818)  ·  Szászországi Mária Jozefa (1819–1829)  ·  Bourbon–Szicíliai Mária Krisztina (1829–1833)  ·  Maria Vittoria dal Pozzo (1870–1873)  ·  Orléans-i Mária de las Mercedes (1878–1878)  ·  Habsburg–Tescheni Mária Krisztina (1879–1885)  ·  Battenbergi Viktória Eugénia (1906–1931)  ·  Görögországi Zsófia (1975–2014)  ·  Letícia Ortiz (2014–)
ISNI: 0000 0001 1742 5740
A spanyol világ portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szászországi_Mária_Jozefa_spanyol_királyné&oldid=24449666”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 5., 19:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.